જ્યોમેટ્રિકમાં તમને સ્ટ્રાઇપ્સ, ચેક્સ, ઝિગઝૅગ પૅટર્ન જેવી ડિઝાઇનો જોવા મળશે. પોસ્ટર ડિઝાઇન એ છે જેને તમે પહેલાં પેઇન્ટિંગના કૅન્વસ પર જ જોતા હતા. એ ડિઝાઇન તમને હવે ફૅબ્રિક પર જોવા મળી રહી છે. આપણે જે ગામડાનું દૃશ્ય જેમાં પનિહારી પાણી ભરવા જાય છે અથવા ગામડાની મહિલા પોતાના પિયુની રાહ જોઈ રહી છે એને કૅન્વસ પર જોતા હતા એ દૃશ્ય હવે તમે તમારા કપડા પર પણ જોઈ શકો છો. એ સિવાય તમે તમારી બેડશીટ પર પણ જોઈ શકો છો. જે નદી, જંગલ કે પછી પર્વતોની કલ્પનામાં તમે રાચતા હતા એ જ નદી, જંગલ કે પછી પર્વતની ડિઝાઇનના તકિયાવાળા કવર પર સૂઈ તમે જાણે કુદરતના સાંનિધ્યમાં સૂઈ ગયા હો એવું ફીલ પણ કરી શકો છો. ડિજિટલ પ્રિન્ટ કોઈ પણ એજના લોકોને સૂટ થાય છે.